《再韵谢和章》
宋代·刘宰

万灶连营横塞月，委输不继官仓竭。
冠攘虽息尚游魂，胡虏已衰闻蹀血。
赭衣开河深复深，青青蔓草生河险。
岁旱氏饥神乏祀，故老言言徵讖纬。
使君事业今夔龙，十年准拟调元功。
铜虎分符又南国，北来更阅千山重。
同寮有客居同里，尤国同心无彼此。
既知东海之妇可致旱，又知疏勒井泉能涌水。
释囚祗有圜扉在，蠲租可但宽期会。
日照斋盂食不荤，雨湿朝衣车却盖。
已罄祈禳偏国中，更遣缇车来郭外。
荒祠蟲篆上丹青，平原龟兆圻田塍。
拜手殷勤祝田穉，活国生民係兹岁。
再宿为期神效灵，三日为霖民拜赐。
长淮转漕速邮傅，此赐岂独吾邦专。
雨馀亟欲披青天，那得驾鹤扬州仙。
精意回天翻覆手，赫赫阳光均九有。
但得两君便携手，齐上紫清扶日轮。
阖辟阴阳端有道，不妨风月属閒人。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。